
Eine Kleine Festmusik

W.A. Mozart(arr. L.U. Mortensen):	EineGrosseNachtmusik, KV 525 (1787)
(1756-1791) 			1.sats: Allegro		

G. Druschetzky: 		Kvintet i C-dur, for obo og strygere (1808)
(1745-1819)			1. Allegro 
2.Menuetto/Trio 3. Adagio 
	4. Allegretto

W.A. Mozart (arr. L.U. Mortensen): 	Eine Grosse Nachtmusik, KV 525
(1756-1791) 			2. sats: Romance

M. Haydn: 			Divertimento i G-dur, MH 518 (1790)
(1737-1806)  			1. Allegro spirituoso
2. Adagio 
3. Menuet/trio
	4. Finale. Vivace

W. A. Mozart (arr. L.U. Mortensen):	EineGrosseNachtmusik, KV 525
(1756-1791) 			3. sats: Menuetto og 4. sats: Rondo

- pause-

W.A. Mozart: 		Ganz Kleine Nachtmusik, KV 648 
(1756-1791) 			1. Marche 
2. Allegro 
3. Menuet
4. Polonese
5. Adagio 
6. Menuet 
7. Allegro. Finale

J. Myslivecek:  		Kvintet (Divertimento) No 6 i C-dur for blæsere(1780)
(1737-1781) 			1. Larghetto 
2. Minuetto/Trio 3. Presto

J. Haydn: 			Cassation i F-dur, Hob II:20 (ca. 1760)
(1732-1809) 			1. Allegro 2. Menuet 3. Adagio 4. Menuet 5. Finale:Presto

Concerto Copenhagen:
Violin: Fredrik From, Hannah Tibell 
Obo: Antoine Torunczyk, Lars Henriksson
Fagot: Jane Gower
Horn: Emmanuel Frankenberg, Daniele Bolzonella
Bratsch: Antina Hugosson, Gabriel Bania
Cello: Judith-Maria Blomsterberg
Kontrabas: Megan Adie



Eine Kleine Festmusik

I anden halvdel af 1700-tallet blev musik til festligheder, banketter, udendørs arrangementer og caféer en meget populær genre. Musikken, med titler somdivertimento,cassation, serenadeellerNachtmusik, blev komponeret for at skabe en let og afslappet stemning, der passede til selskabelige sammenkomster. Musikken skulle ikke dominere eller tiltrække sig for meget opmærksomhed, men være elegant, underholdende og stimulerende.
Disse sociale sammenkomster var ofte en måde for værten – typisk en gejstlig, adelig eller anden velstående borger – at demonstrere sin kulturelle smag og økonomiske magt. For komponisterne var disse begivenheder en oplagt chance for at præsentere deres musik for potentielle arbejdsgivere eller bestillere. Balancen mellem musikkens funktion, værtens forventninger og komponistens kunstneriske ambitioner resulterede i en ”subgenre” fyldt med sjov, finurlighed, fængende melodier, ynde, variation og ofte med store krav til virtuositet, som udfordrer musikerne til det yderste af deres evner.
Det mest kendte værk inden for denne genre er utvivlsomt Mozarts EinekleineNachtmusik. Stykket er oprindeligt skrevet for et lille strygeensemble, men til denne koncert har Concerto Copenhagens kunstneriske leder, Lars Ulrik Mortensen, arrangeret det, så blæsere også indgår. Denne version har passende fået titlen EinegroßeNachtmusik.
Koncerten præsenterer også et helt "nyt" værk af Mozart, nemlig GanzkleineNachtmusik. Dette værk blev først fundet i 2024 og har derfor – naturligvis – endnu ikke været opført så mange gange. Selvom det præcise tidspunkt for værkets komposition er usikkert, peger den enkle, men charmerende form på en meget ung Mozart, som formentlig skrev det, mens han var tilknyttet ærkebiskoppens hof i Salzburg.
En af Mozarts nære venner og kolleger i Salzburg var Michael Haydn, der i sin samtid var lige så anerkendt som sin i dag mere berømte bror, Joseph Haydn. Begge brødre arbejdede for arbejdsgivere, der havde behov for musik til sociale sammenkomster. Michaels Divertimento til ærkebiskoppens hof er elegant, melodisk og balanceret, mens Josephs Cassation til prins Esterházy er mere kompleks, farverig og finurlig.
Både Josef Mysliveček og Jiří (Georg) Družecký (Druschetzky) blev født i det nuværende Tjekkiet, som dengang var en del af Østrig-Ungarn. Druschetzky begyndte som militærmusiker, men blev senere tilknyttet forskellige gejstlige og adelige hof i imperiet, hvor han komponerede store mængder musik, særligt for blæsere og især for oboen, hans hovedinstrument. Mysliveček derimod var en af de første frie kunstnere uden tilknytning til militæret, hoffet eller kirken. Han boede i mange år i Italien, hvor han fik tilnavnet Il Boemo – "bohemen" – et tilnavn, der hentydede både til at han var fra Böhmen og havde en noget flamboyant personlighed. Det var også i Italien, at Mozart mødte Mysliveček i 1770 og blev en stor beundrer af hans musik.Mysliveček gjorde sig først og fremmest bemærket som operakomponist, men også hans instrumentalmusik bærer præg af opera med lange, sangbare linjer, dramatiske skift og farverig harmonik – alt sammen træk, man også senere finder hos Mozart.
Også i dag er musik en naturlig ingrediens ved sociale begivenheder. Hvad enten det drejer sig om en uformel sammenkomst eller en højtidelig markering af en mærkedag, er musik nødvendig for at skabe den rette stemning. Denne koncert udforsker netop denne tradition og hylder musikken som en ledsager til livets mange begivenheder.
· Frode Andersen

